GARAZI+ARAÑA+(NIRE+UDARAREN+KIROL+ANTOLAKETA)

 Uda iristean deskantsatu nahi izaten dugu, kurtsoa ahaztu eta lagunekin dibertitu. Ezer ez egitea edukitzen dugu buruan. Lehengo egunetan hori egitea ondo egoten da, baina handik aurrera gorputza askatu behar izaten dugu, mugitu eta tentsioa bota. Horretarako kirola egitea da onena. Uda honetan entrenamendu saio bat antolatu dut hurrengo urteari begira forma fisiko hobetzeko asmotan.  Nire helburua betetzeko Crossfit entrenamendu eredua erabiliko dut, Estatu Batuetan hain ezaguna dena. 3 egunetan entrenatuko dut, astelehen, asteazken eta ostiraletan eta gainerako egunetan deskantsatu egingo dut. Plangintza hau aldatzen joango naiz uda aurrera doan heinean, entrenamendu egunak gehituz nire forma fisikoa hobetzen den bitartean.  Goiz hasiko naiz entrenatzen, 9-10ak aldera. Altamirara joango naiz, bertan korri egiteko pista eta gimnasioa baitago. Ordu bateko saioak egingo ditut, entrenamendu mota hau intentsitate handikoa baita. Hasieran, lehenengo 10-20 minutuetan muskuluak luzatzen hasiko naiz, lesiorik ez edukitzeko. Poliki-poliki erritmoa handituko dut eta ariketa tekniko batzuk praktikatzen gure helburua lortzen lagunduko digutenak.  Beroketa amaitutakoan zati nagusia lantzen hasiko naiz. Eguneroko plangintza desberdina izango da. Astelehenetan pistan 800m (2 buelta) korri egingo ditut ahal dudan azkarren. Ondoren 50 lunbar egingo ditut eta gero 50 abdominal. Horiek ere ahal dudan intentsitate handienez egingo ditut. Horrelako 3 zirkuitu egingo ditut.  Asteazkenetan salto egiteko kaxa erabiliko dut, 50 eginez. Erabiliko dudan kaxa ez da oso handia izango hasieran, eta ondoren bere altuera igotzen joango naiz nire helburuarekin aurrea noan heinean. 

 Saltoak egin ondoren pisu hil bat erabiliko dut eta horrekin 21 errepikapen egingo ditut. Pisua ez da oso pisutsua izango, nire ahalmenetarako egokia den bat hartuko baitut. Gero 30 dominada egingo ditut. Oraindik ez nagoenez egoera fisiko egokienean dominadak nire kabuz egiteko, horiek egiteko makina berezi bat erabiliko dut gimnasioetan egoten dena. Zirkuitu hau, aurreko egunekoa bezala 3 aldiz egingo dut.  Ostiraletan pistara joango naiz 800 metroko serieak egitera. 4 egingo ditut ahal dudan azkarren eta serieen artean behar dudan deskantsua hartuko dut hurrengoarekin hasi aurretik.  Zati nagusia amaitutakoan hasierako egoerara itzuliko naiz. Azken 10-15 minutuetan abdominal batzuk egin eta pultsazioak jaitsiko ditut. Berriro luzatuko ditut muskuluak, kargatuta egongo baitira entrenamenduaren ondoren eta horrela bukaera emango diot eguneko ariketa fisikoari.  Nire udarako plangintza onekin nire egoera fisikoa hobetuko dudala uste dut eta hurrengo urtean Test de Kooperra aurten baina hobe egingo dudala.